cyanic-selkie/wikianc huggingface dataset:
Ιούλιος Καίσαρ (ταινία, 1953)
Υπόθεση
μικρογραφία|260x260εσ|Ο [[Τζον Γκίλγκουντ στους τίτλους αρχής της ταινίας]] Μετά τη νίκη του επί του Πομπηίου, ο Ιούλιος Καίσαρ (Λούις Κάλχερν) επιστρέφει στη Ρώμη, όπου εκλέγεται Ύπατος για τέταρτη φορά και ισόβιος δικτάτορας. Η συγκέντρωση των εξουσιών στα χέρια του Καίσαρα οδηγεί μια ομάδα συγκλητικών, της οποίας αποτελεί μέλος μεταξύ άλλων και ο Βρούτος (Τζέιμς Μέισον) (τον οποίο ο Καίσαρας θεωρούσε γιο του), να οργανώσουν τη δολοφονία του επιφανούς αυτού άνδρα. Ο Καίσαρ παρά τις προειδοποιήσεις ενός μάντη (που του κάνει συστάσεις να προσέχει την ημέρα των Ειδών του Μαρτίου) και της συζύγου του Καλπούρνιας (Γκριρ Γκάρσον), παραβρίσκεται στο Καπιτώλιο την ημέρα που οι εχθροί του σκοπεύουν να τον δολοφονήσουν και τον σκοτώνουν μπροστά από το άγαλμα του Πομπήιου. Έπειτα βγαίνει στο βήμα ο Βρούτος για να καθησυχάσει το οργισμένο πλήθος και καταφέρνει να εξηγήσει τους λόγους για τους οποίους ήταν αναγκαίο κακό για την ασφάλεια της Ρώμης η δολοφονία του Καίσαρα. Το πλήθος φαίνεται να έχει ηρεμήσει μέχρι τη στιγμή που το βήμα παίρνει ο Μάρκος Αντώνιος (Μάρλον Μπράντο), φίλος του Καίσαρα και αντικρούει ένα προς ένα τα επιχειρήματα του Βρούτου. Έπειτα οι δολοφόνοι φεύγουν από τη Ρώμη και ο Μάρκος Αντώνιος με τη βοήθεια του θετού γιου του Καίσαρα, Οκταβιανού Αύγουστου προσπαθεί να τους εντοπίσει για να πάρει εκδίκηση. Η τελική μάχη δίνεται στους Φιλίππους.
Διανομή Ρόλων
Ο Τζόζεφ Λ. Μάνκιεβιτς επέλεξε τον Τζον Γκίλγκουντ για το ρόλο του Κάσσιου, αφού τον είδε να ερμηνεύει τον ίδιο ρόλο στην Αγγλία και έμεινε έκπληκτος. Πρώτη επιλογή του σκηνοθέτη για το Μάρκο Αντώνιο ήταν άλλος ένας Άγγλος ηθοποιός που εμφανιζόταν στην ίδια παράσταση πλάι στον Γκίλγκουντ στο ρόλο του Μάρκου Αντώνιου, ο Πολ Σκόφιλντ, αλλά ο Μάρλον Μπράντο που θεωρούνταν ο πιο εμπορικός, καθώς και ένας από τους καλύτερους ηθοποιούς του Χόλιγουντ εκείνη την περίοδο, ενδιαφέρθηκε για το ρόλο. Ο Μπράντο δέχτηκε να περάσει από ακρόαση, εφόσον ο Μάνκιεβιτς επρόκειτο να του αναθέσει το ρόλο μόνο σε περίπτωση που το διάβασμά του ήταν επιτυχημένο. Η ακρόαση είχε αίσιο αποτέλεσμα για τον ηθοποιό, ο τύπος όμως υποδέχτηκε την επιλογή του Μπράντο στον πρωταγωνιστικό ρόλο με ανάμικτα συναισθήματα, καθώς μετά την ερμηνεία του στο Λεωφορείον ο Πόθος (A Streetcar Named Desire) είχε λάβει το παρατσούκλι Ο Μουρμούρας, λόγω της σιγανής του φωνής. Ο ηθοποιός ζήτησε τη βοήθεια του Γκίλγκουντ, ο οποίος είχε ερμηνεύσει πολλά έργα του Σαίξπηρ στο θέατρο, για την προετοιμασία του. Ο Μπράντο είναι ένας από τους λίγους Αμερικανούς ηθοποιούς που εμφανίζονται στην ταινία (με τους Τζέιμς Μέισον, Ντέμπορα Κερ, Τζον Γκίλγκουντ και Γκριρ Γκάρσον να είναι Βρετανοί).
Γυρίσματα
Ο Τζέιμς Μέισον ήταν ανήσυχος με το κάστινγκ του Μπράντο στην ταινία. Ο Μέισον είχε την επίγνωση ότι ο Μπράντο βρισκόταν στο μεταίχμιο της δημοτικότητας κι επίσης ερμήνευε τον πιο συμπαθητικό ρόλο, φοβόταν λοιπόν ότι επρόκειτο να τον επισκιάσει. Κατά τη διάρκεια των γυρισμάτων προσέγγισε τον Μάνκιεβιτς, με τον οποίο ήταν φίλος εφόσον είχαν συνεργαστεί στην προηγούμενή του ταινία Υπόθεση Κικέρων (5 Fingers, 1952), ζητώντας του να απαγορέψει από τον Μπράντο να κυριαρχήσει στην ταινία και να στρέψει το επίκεντρο στον πραγματικό κεντρικό ήρωα της ταινίας, το Βρούτο, που υποδυόταν ο ίδιος. Ο Μπράντο κατάλαβε την αλλαγή στη ροή των γυρισμάτων και απείλησε τον Μάνκιεβιτς με αποχώρηση, σε περίπτωση που συνέχιζε να κάνει κοντινά στο Μέισον (άφησε επίσης να εννοηθεί ότι υπήρχε σεξουαλικό ερωτικό τρίγωνο μεταξύ του Μάνκιεβιτς, του Μέισον και της συζύγου του Πάμελα).
Κομμένη σκηνή
Η πρώτη προβολή της ταινίας περιείχε μια σκηνή στην οποία απεικονίζεται το λιντσάρισμα και η δολοφονία του ποιητή Κίννα από το οργισμένο πλήθος. Ο Κίννας έφερε το ίδιο όνομα με έναν από τους συνωμότες και το πλήθος τον σκότωσε χωρίς να ξέρει ότι επρόκειτο για άλλο άτομο.
Κριτικές
Ο Μάρλον Μπράντο έλαβε διθυραμβικές κριτικές για την ερμηνεία του, όπως επίσης κι ο Τζέιμς Μέισον. Παρόλα αυτά υπήρξαν και τα άτομα που δεν ήταν ικανοποιημένα από το ριζοσπαστικό τρόπο υποκριτικής του ηθοποιού όπως ο σκηνοθέτης Τζον Χιούστον και ο Χάμφρεϊ Μπόγκαρτ. Ο Σπένσερ Τρέισι θεωρούσε ότι την καλύτερη ερμηνεία από ολόκληρο το καστ την έδωσε ο Έντμοντ Ο'Μπράιεν στο ρόλο του Κάσκα. Οι κριτικοί υποδέχτηκαν την ταινία με διθυράμβους.
Βραβεία Όσκαρ
Η ταινία προτάθηκε για πέντε βραβεία Όσκαρ και ο Μάρλον Μπράντο έλαβε την τρίτη συνεχόμενη υποψηφιότητά του στη σειρά για την ερμηνεία του. Έχασε όμως το Όσκαρ Α' Ανδρικού Ρόλου από τον Γουίλιαμ Χόλντεν, που κρίθηκε νικητής για την ερμηνεία του στην ταινία του Μπίλι Γουάιλντερ Θάλαμος Εξόντωσης 17 (Stalag 17), ενώ η ταινία έχασε το Όσκαρ Καλύτερης Ταινίας από το Όσο Υπάρχουν Άνθρωποι (From Here To Eternity, 1953) του Φρεντ Τσίνεμαν. Μοναδικό βραβείο που δόθηκε στην ταινία ήταν το Όσκαρ Καλλιτεχνικής Διεύθυνσης.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Metro-Goldwyn-Mayer Κατηγορία:Ταινίες του 1953 Κατηγορία:Επικές ταινίες Κατηγορία:Αγγλόφωνες ταινίες Κατηγορία:Ταινίες με μουσική σύνθεση Μίκλος Ρόζα Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Ταινίες σε σκηνοθεσία Τζόζεφ Λ. Μάνκιεβιτς
Γεωργιάδης
Το ελληνικό επώνυμο Γεωργιάδης μπορεί να αναφέρεται σε ένα από τα παρακάτω πρόσωπα:
Δείτε Επίσης
Κατηγορία:Ελληνικά επώνυμα
Ρουφάς Ηρακλείου
Ο Ρουφάς είναι χωριό και έδρα ομώνυμης κοινότητας του Δήμου Φαιστού  στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Η απόστασή του από την πόλη του Ηρακλείου είναι 57 χιλιόμετρα. Το 2011 είχε 82 κατοίκους ενώ το 2001 ήταν 95. Μέσα στο Ρουφά βρίσκεται ο ναός του Αγίου Βασιλείου. Υπάρχουν επίσης τα εξωκλήσια του Αγίου Γεωργίου, του Αγίου Ονουφρίου, των Αγίων Πάντων και του Προφήτη Ηλία.
Δείτε επίσης: Κοινότητα Ρουφά
Ιστορικά στοιχεία
Ο Ρουφάς είχε διπλάσιους κατοίκους κατά την Ενετοκρατία. Το 1583 αναφέρεται στη σχετική απογραφή με το όνομα Rufá με 424 κατοίκους (Καστροφύλακας, Κ 103). Κατά την Τουρκοκρατία κατοικούνταν μόνο από Τούρκους, 118 το 1881. Η Πλουτή αναφέρεται στον Καστροφύλακα με 146 κατοίκους και με την ονομασία Pluti.
Παραπομπές
Ρουφας Ρουφας Κατηγορία:Δήμος Φαιστού
Σοκόλσκα όρος
Το Σοκόλσκα (σερβικά : Sokolska) είναι βουνό στην κεντρική Σερβία, ένα από τα τέσσερα βουνά που συνθέτουν την οροσειρά Ποντρίνσκι, τα άλλα τρία βουνά είναι τα Τζακοντνία, Μποράνια και Γκούσεβο.
Αναφορές
Κατηγορία:Βουνά της Σερβίας
Γουίνι το Αρκουδάκι (franchise)
Ο Γουίνι το Αρκουδάκι είναι franchise βασισμένο στον φανταστικό χαρακτήρα της ιστορίας του Άγγλου συγγραφέα Α. Α. Μιλν. Το franchise ξεκίνησε το 1965 από την Disney, με τη μικρού μήκους ταινία Winnie the Pooh and the Honey Tree.
Ταινίες μεγάλου μήκους
Έως τώρα έχουν κυκλοφορήσει πέντε ταινίες μεγάλου μήκους, ενώ το 2015, ανακοινώθηκε ότι θα κυκλοφορήσει και μία ταινία ζωντανής δράσης, η οποία κυκλοφόρησε το 2018.
Σειρές
Ο μαγικός κόσμος του Γουίνι είναι σειρά βασισμένη στο frachise Γουίνι, της οποίας η παραγωγή ξεκίνησε το 1988.
Χαρακτήρες
thumb|Οι βασικοί χαρακτήρες Γουίνι: Ο Γουίνι, είναι ένα αφελές και αργόστροφο αρκουδάκι που είναι όμως, πολύ φιλικό και συμπονετικό προς τους άλλους. Συχνά, παρόλο που δε διακρίνεται για το μυαλό του, ο Γουίνι έχει πολύ έξυπνες ιδέες, οι οποίες βασίζονται στη κοινή λογική. Λατρεύει το μέλι, έχει έντονη ποιητική φλέβα και είναι ιδιαίτερα κοινωνικός. Ο αγαπημένος του φίλος είναι το Γουρουνάκι, με τον οποίο περνάει τον περισσότερο χρόνο του. Μένει στο δάσος των γαλάζιων ονείρων μαζί με τους φίλους του, το Γουρουνάκι, τον Λαγό, την Κουκουβάγια, την Κάνγκα και τον Ρω, τον Γκόφερ, τον Γκαρή, τον Τίγρη, το Φελαντάκι κ.ά. Στην ελληνική μεταγλώττιση τον Γουίνι τον έκανε ο Κώστας Δαρλάσης κι αργότερα ο Ακίνδυνος Γκίκας.
Τίγρης: Ο Τίγρης είναι τίγρης (όπως και το όνομά του) είναι και αυτός ψηλός έχει μεγάλη ουρά του αρέσει να πηδάει και να πειράζει τους φίλους του. Ο καλύτερός του φίλος είναι ο Λαγός, ο Γουίνι και το Γουρουνάκι. Στη ελληνική μεταγλώττιση τον Τίγρη τον έκανε ο Κώστας Τριανταφυλλόπουλος.
Γουρουνάκι: Το Γουρουνάκι είναι αρκετά κοντό και φοβάται πολύ. Ο καλύτερος του φίλος είναι ο Γουίνι. Του αρέσει να μαζεύει βελανίδια και να περνάει το χρόνο του με τον Γουίνι παίζοντας. Στη ελληνική μεταγλώττιση το Γουρουνάκι αρχικά έκανε ο Κώστας Δαρλάσης. Αργότερα τον έκανε ο Σπύρος Μπιμπίλας.
Κάνγκου και Ρω: Η Κάνγκου και ο Ρω, είναι οι δύο καγκουρό και μια οικογένεια μένουν σε ένα οργανωμένο σπίτι (δέντρο). Της Κάνγκου, της αρέσει να φτιάχνει μπισκότα και του Ρω, να χοροπηδάει μαζί με τον Τίγρη. Ο καλύτερος φίλος του Ρω, είναι ο Λάμπι.
Γκαρής: Ο Γκαρής είναι γάιδαρος και ο χαρακτήρας του είναι μουντούφλης και απαισιόδοξος. Μένει σε ένα σπίτι από ξύλα που πέφτει και τον στενοχωρεί αλλά πάντα έχει υπομονή και το ξαναφτιάχνει. Χάνει συχνά την ουρά του που και αυτό τον στενοχωρεί αλλά την ξαναβρίσκει. Ο αγαπημένος φίλος είναι ο Τίγρης αλλά η αγαπημένη του ασχολία είναι να τρίβεται στις πικραλίδες και το αγαπημένο του φαγητό είναι τα γαϊδουράγκαθα.
Λάμπης: Ο Λάμπης είναι φελαντάκι (ελαφαντάκι) όπως τον αποκαλούν μένει στην φελαντοκουφάλα και ο καλύτερός του φίλος είναι ο Ρω και περνάει την ώρα του παίζοντας μαζί του. Στην αρχή τον φοβόντουσαν όλοι αλλά μετά ξεπέρασαν τον φόβο τους.
Gofer: Ο Gofer είναι τυφλοπόντικας, του αρέσει να σκάβει στοές μέσα στη γη το αγαπημένο του φαγητό είναι η φλούδες δέντρων και μάλλον ο καλύτερος φίλος του είναι ή ο Γουίνι ή ο Τίγρης.
Κουκουβάγια(ς): Ο Κουκουβάγιας είναι κουκουβάγια και μένει σε ένα ξύλινο σπίτι σε ένα ψηλό δέντρο. Συχνά υπερηφανεύεται και κοκορεύεται για την εξυπνάδα του αλλά σπανίως θα το καταλάβουν μάλλον ο καλύτερος φίλος του είναι ο Τίγρης. Δεν έχει κανένα αγαπημένο φαγητό, η αγαπημένη του ασχολία είναι να διαβάζει βιβλία.
Κρίστοφερ Ρόμπιν: Ο Κρίστοφερ Ρόμπιν είναι ο μοναδικός άνθρωπος μαζί με την οικογένειά του που μένουν στο δάσος και ο καλύτερός του φίλος φυσικά είναι ο Γουίνι και περνάει την περισσότερη ώρα του μαζί του. Του αρέσει να παίζει να συμβουλεύει και να βοηθάει τους φίλους του. Είναι απλά ένα κανονικό παιδί.
Παραπομπές
Κατηγορία:Εμπορικά σήματα οπτικοακουστικών μέσων Κατηγορία:Winnie-the-Pooh Κατηγορία:Εμπορικά σήματα της Disney
Ασεατικό πεδίο
Το Ασεατικό πεδίο ( γνωστότερο ως Σαπολίβαδο, κάμπος Σαπικού ή κάμπος Ασέας) βρίσκεται νοτιοδυτικά της πεδιάδας της Τρίπολης, από την οποία το διαχωρίζεται με το βουνό του Γκράβαρη (πιθανόν όρος Βόρειον κατά τον Παυσανία ). Με την πεδιάδα της Τρίπολης, το Παλλάντιο και την Τεγέα συνδεόταν από το πέρασμα του Καλογερικού με την παραπάνω αρχαία οδό και από το πέρασμα της Βίγλας. Στα νότια οριοθετείται από τα χαμηλά υψώματα του Πάπαρη και του Μανιάτη, στα νοτιοανατολικά από τον Άγιο - Λιά του Μάναρη και στα βόρεια από τα υψώματα της Ασέας με κυριότερο τον Άγιο - Λιά. Τέλος, το Ασεατικό πεδίο στα δυτικά / νοτιοδυτικά οριοθετείται από τον ορεινό όγκο της Τσεμπερούς, ο οποίος χωρίζει το υψίπεδο της Ασέας από την Μεγαλοπολίτιδα, τα σημαντικότερα περάσματα της οποίας βρίσκονται το ένα νότια του χωριού Ραψομμάτη και το άλλο στην Παλιόχουνη, από το οποίο περνά και η εθνική οδός Τρίπολης - Μεγαλόπολης. Στα δυτικά και στα ανατολικά του Ασεατικού πεδίου βρίσκονται οι πεδινές προεκτάσεις του Μάναρη και του Αθήναιου.
Στο Ασεατικό πεδίο μαρτυρείται διαρκής κατοίκηση από τους προϊστορικούς χρόνους μέχρι και σήμερα. Στο Χρονικό του Μορέως, έργο του 14ου αιώνα, αναφέρεται ως κάμπος του Σαπικού ενώ στα νεότερα χρόνια, στα δημοτικά τραγούδια   και μέχρι σήμερα είναι γνωστό ως Σαπολίβαδο.
Seven (ταινία)
Το Se7en είναι αμερικάνικη νεο-νουάρ αστυνομική ταινία, παραγωγής 1995, σκηνοθέτης της οποίας είναι ο Ντέιβιντ Φίντσερ. Αφηγείται την προσπάθεια δύο αστυνομικών να εξιχνιάσουν μια σειρά από τελετουργικούς φόνους εμπνευσμένους από τα επτά θανάσιμα αμαρτήματα. Το σενάριο ανήκει στον Άντριου Κέβιν Γουόκερ και πρωταγωνιστούν οι Μόργκαν Φρίμαν, Μπραντ Πιτ, Κέβιν Σπέισι και Γκουίνεθ Πάλτροου.
Πλοκή
Ο Ντετέκτιβ Σόμερσετ (Μόργκαν Φρίμαν) είναι ένας ευγενικός και καλλιεργημένος ντετέκτιβ που βρίσκεται κοντά στην ημέρα συνταξιοδότησής του. Μόλις μια βδομάδα πριν αποσυρθεί έπειτα από μια μακρά καριέρα σε μία γκρίζα πόλη και έχοντας δει πολλή ασχήμια ερευνώντας για χρόνια φόνους, καταφθάνει στο τμήμα ο ντετέκτιβ Μιλς (Μπραντ Πιτ), ο κάπως αλαζονικός αλλά και άπειρος ακόμη αντικαταστάτης του. Η διαφορετικότητα στην προσωπικότητά τους είναι εμφανής από την αρχή, με τον παρορμητικό Μιλς να ενοχλείται από την απόμακρη στάση και την αναλυτική σκέψη του Σόμερσετ. Την επομένη, στην πρώτη τους αποστολή μαζί, οι δύο ντετέκτιβ ανακαλύπτουν νεκρό ένα φρικτά παχύσαρκο άνδρα, με το πρόσωπο χωμένο σε ένα πιάτο με φαγητό, δεμένο στα πόδια και τους καρπούς με σύρμα. Ο ιατροδίκαστής αποφαίνεται πως ο άνδρας εξαναγκάστηκε να φάει μια τεράστια ποσότητα φαγητού προτού πεθάνει από εσωτερική αιμορραγία. Κατόπιν ο Σόμερσετ ζητά από τον αρχηγό της αστυνομίας να τους απαλλάξει από την υπόθεση, εξαγριώνοντας το συνεργάτη του. Ο αρχηγός διαφωνεί και αναθέτει την υπόθεση αποκλειστικά στο Σόμερσετ.
Η Τρέισι συναντά μυστικά τον Σόμερσετ και έχει μαζί του μια ευγενική και μελαγχολική συζήτηση όπου του αποκαλύπτει πως είναι έγκυος. Ωστόσο κρύβει μεγάλη ανασφάλεια για το κατά πόσο μπορεί να αναθρέψει ένα παιδί σε μία τόσο διεφθαρμένη πόλη. Λίγο αργότερα, ο Σόμερσετ πληρώνει κάποιον σύνδεσμό του στο FBI για να του παρέχει μια λίστα με ονόματα δανειστών σεσημασμένων βιβλίων από την κυβερνητική βιβλιοθήκη για τα οποία πιθανώς να ενδιαφέρεται ο δολοφόνος. Οι ντετέκτιβς οδηγούνται στο όνομα Τζόναθαν Ντο, ο οποίος τους αιφνιδιάζει στο διάδρομο της πολυκατοικίας του ανοίγοντας πυρ. Στην καταδίωξη και ανταλλαγή πυρών που ακολούθησε, ο Ντο αφοπλίζει και σχεδόν σκοτώνει το Μιλς, και κατόπιν γίνεται άφαντος. Οι ντετέκτιβ ερευνούν το διαμέρισμα του Ντο, το οποίο μαρτυρά την εμμονή του με τη θρησκεία και την αμαρτία, και βρίσκουν στοιχεία που τον συνδέουν με τους τρεις πρώτους φόνους. Ωστόσο αμέσως καλούνται σε νέο τόπο εγκλήματος, όπου το επόμενο θύμα, μια νεκρή πόρνη, κείτεται δεμένη και αιμόφυρτη σε ένα κρεβάτι, με τη λέξη “Λαγνεία” σκαλισμένη στην πόρτα της. Στο δωμάτιο βρίσκεται επίσης ένας άντρας σε κατάσταση υστερίας, ο οποίος κατά την ανάκριση αποκαλύπτει πως εξαναγκάστηκε να βιάσει την κοπέλα φορώντας ένα όργανο βασανισμού. Μετά το πέρας της ανάκρισης οι δύο ντετέκτιβ, μελαγχολικοί, πίνουν μαζί σε κάποιο μπαρ.
Την επόμενη μέρα, ένα πέμπτο θύμα ανακαλύπτεται σε ένα ακριβό διαμέρισμα. Πρόκειται για μια κοπέλα που ήταν επαγγελματίας μοντέλο, με παραμορφωμένο πρόσωπο, με ένα μπουκάλι υπνωτικά χάπια κολλημένα στο ένα χέρι κι ένα τηλέφωνο κολλημένο στο άλλο. Ο Σόμερσετ παρατηρεί ότι ο Ντο έδωσε στο μοντέλο την επιλογή είτε να καλέσει βοήθεια είτε να αυτοκτονήσει. Μη αντέχοντας να ζήσει με την παραμόρφωση η κοπέλα επέλεξε το δεύτερο. Στο προσκέφαλό της βρέθηκε η λέξη “Φιλαυτία” γραμμένη με κραγιόν. Οι δύο ντετέκτιβ εγκαταλείπουν το διαμέρισμα και επιστρέφουν στο αστυνομικό τμήμα, όπου και συναντούν έναν άντρα καλυμμένο με αίματα, ο οποίος αποδεικνύεται πως είναι ο Τζον Ντο (Κέβιν Σπέισι). Διαμέσου του δικηγόρου του, ο Ντο προτίθεται να ομολογήσει όλα του τα εγκλήματα υπό τον όρο οι Μιλς και Σόμερσετ να τον συνοδέψουν ως τους τάφους των δύο τελευταίων του θυμάτων. Οι ντετέκτιβ συμφωνούν.
Οι Μιλς, Σόμερσετ και Ντο κατευθύνονται με αυτοκίνητο στην έρημο υπό την επίβλεψη ενός ελικόπτερου των ειδικών δυνάμεων, οπότε και ο Ντο τους υποδεικνύει να σταματήσουν σε ένα χωράφι. Καθώς πλησιάζουν ένα φορτηγάκι εταιρίας κούριερ κάνει την εμφάνισή του. ο Σόμερσετ το σταματά και απευθύνεται στον οδηγό ο οποίος παρουσιάζει ένα δέμα για τον Ντετέκτιβ Μιλς. Ο Σόμερσετ ανοίγει το κουτί και κοιτάζει έντρομος το περιεχόμενο, σπεύδοντας αμέσως στο Μιλς και ζητώντας του να αφήσει το όπλο του και να απομακρυνθεί από τον Ντο. Καθώς ο Σόμερσετ τους πλησιάζει, ο Ντο αποκαλύπτει πως επισκέφτηκε την Τρέισι και ομολογώντας τo “Φθόνο” του για τις χαρές της ζωής του Μιλς, δηλώνει ότι τη σκότωσε και πήρε το κεφάλι της για σουβενίρ. Ο Ντο συνεχίζει να προκαλεί το Μιλς, προδίδοντας την εγκυμοσύνη της Τρέισι και προκαλώντας επίτηδες την αντίδραση του Μιλς. Ο τελευταίος τυφλός από πόνο και οργή αποπειράται να σκοτώσει τον Ντο. Ο Σόμερσετ προσπαθεί να τον αποτρέψει, υποστηρίζοντας ότι οι αποκαλύψεις του Ντο σκοπό έχουν να εξασφαλίσουν το θάνατό του για το αμάρτημα του φθόνου και να αναγκάσουν το Μιλς να υποπέσει στο αμάρτημα της “Οργής”. Πιεσμένος στα άκρα, ο Μιλς πυροβολεί τον Ντο στο κεφάλι και χαμένος στον κόσμο του περπατά αργά προς το κουτί που περιέχει το κεφάλι της συζύγου του.
Εναλλακτικοί επίλογοι
Στην ειδική έκδοση του DVD γίνεται ξεκάθαρο πως και άλλοι επίλογοι εξετάστηκαν. Σε ένα από αυτά ο Σόμερσετ πυροβολεί ο ίδιος τον Τζον Ντο θυσιάζοντας τον εαυτό του για να προστατέψει το Μιλς. Όταν εκείνος ξεφωνίζει «Τι στο καλό κάνεις;», ο Σόμερσετ απαντά «Παίρνω σύνταξη».
Στα extras του DVD ο Φίντσερ αναφέρει πως αρχικά επρόκειτο η αναμέτρηση των τριών αντρών να ολοκληρωθεί ακριβώς στο σημείο όπου ο Μιλς πυροβολεί τον Ντο, με τις τελευταίες σκηνές να αποτελούν τη σκηνή του εγκλήματος από το ελικόπτερο. Τουναντίον, μια πρόσθετη σκηνή μπήκε στο τέλος με τον Μιλς να απομακρύνεται από την αστυνομία και το Σόμερσετ να ανακοινώνει πως δεν θα αποχωρήσει τελικά.
Παραγωγή
Σε μία συνέντευξη στο περιοδικό Cinefantastique, ο Άντριου Κέβιν Γουόκερ αναφέρει πως πρωταρχική επιρροή του για το σενάριο της ταινίας ήταν η διαμονή του στη Νέα Υόρκη ενός κυνηγούσε την καριέρα του. «Δεν μου άρεσε η Νέα Υόρκη, αλλά είναι αλήθεια πως αν δεν είχα ζήσει εκεί πιθανότατα να μην έγραφα ποτέ το Se7en».
Για να το επιτύχει, ο Φίντσερ στράφηκε στον σχεδιαστή παραγωγής Άρθουρ Μαξ για να δημιουργήσει έναν ζοφερό κόσμο που σε πολλές περιπτώσεις αντικατοπτρίζει ανατριχιαστικά τους κατοίκους του. Το σκοτεινό ύφος της ταινίας παράχθηκε με ειδική χημική κατεργασία που αποκαλείται «bleach bypass».
Το 2006 η Zenescope Entertainment κυκλοφόρησε μια σειρά από κόμικς, συνολικά επτά στον αριθμό, τα οποία επικεντρώνονται στα θύματα του Ντο πριν γίνουν οι φόνοι και τα οποία αποσαφηνίζουν κάποια πράγματα για το παρελθόν και την ψυχοσύνθεση του δολοφόνου, τα οποία και παραμένουν μυστηριώδη στην ταινία.
Βραβεύσεις & Υποψηφιότητες
Βραβεία Ακαδημίας Κινηματογράφου (Όσκαρ) Υποψηφιότητα:
Βραβεία Saturn Βράβευση:
Υποψηφιότητα:
Βραβεία Ιαπωνικής Ακαδημίας Κινηματογράφου Υποψηφιότητα:
Βραβεία Βρετανικής Ακαδημίας Κινηματογράφου Υποψηφιότητα:
Βραβεία Κύκλου Κριτικών του Σικάγο Βράβευση:
Βραβεία Κύκλου Κριτικών του Λονδίνου Βράβευση:
National Board of Review Βράβευση:
Βραβεία Κύκλου Κριτικών της Νέας Υόρκης Βράβευση:
Για πλήρη κατάλογο βραβείων κάντε κλικ εδώ.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1995 Κατηγορία:Νεο-νουάρ ταινίες Κατηγορία:Αμερικανικές αστυνομικές θρίλερ ταινίες Κατηγορία:Αγγλόφωνες ταινίες Κατηγορία:Αμερικανικές αστυνομικές δραματικές ταινίες Κατηγορία:Αμερικανικές δραματικές θρίλερ ταινίες Κατηγορία:Ταινίες με μουσική σύνθεση Χάουαρντ Σορ Κατηγορία:Ταινίες γυρισμένες στην Καλιφόρνια Κατηγορία:Ταινίες σε σκηνοθεσία Ντέιβιντ Φίντσερ
Βαρβάρα
Με το όνομα Βαρβάρα φέρονται:
Δείτε επίσης
Κατηγορία:Αποσαφηνίσεις ελληνικών τοπωνυμίων Κατηγορία:Αποσαφηνίσεις ονομάτων
Διαδηλώσεις του 2013 στην Τουρκία
Διαμαρτυρίες έχουν πραγματοποιηθεί στην Τουρκία από τις 28 Μαΐου 2013. Η αρχική διαδήλωση έγινε υπό την ηγεσία των οικολόγων, κατά την καταστροφή του πάρκου Γκεζί για την ανοικοδόμηση ενος εμπορικού κέντρου. Οι διαδηλώσεις εξελίχθηκαν σε ταραχές σε όλη τη χώρα, όταν μια ομάδα που κατέβαλε το πάρκο δέχθηκε επίθεση από την αστυνομία. Το κύμα των διαδηλώσεων από τότε έχει διευρυνθεί και αναπτύσεται σε ευρύτερες αντικυβερνητικές διαδηλώσεις.
Στάση της Κυβέρνησης και του Προέδρου της Τουρκίας
thumb|Διαδήλωση στο πάρκο Γκεζί στις 31 Μαίου Χωρίς καμία διάθεση υπoxώρησης απέναντι στους διαδηλωτές εμφανίστηκε σε δήλωση του στις 1 Ιουνίου ο Ταγίπ Ερντογάν. Την ώρα που οι συγκρούσεις μεταξύ διαδηλωτών και αστυνομίας σε διάφορες πόλεις έχουν λάβει τη μορφή γενικευμένης εξέγερσης, ο πρωθυπουργός της Τουρκίας δήλωσε με κατηγορηματικό τρόπο ότι τα έργα στο πάρκο Γκεζί, στην πλατεία Ταξίμ, θα προχωρήσουν κανονικά. Κατηγόρησε επίσης τους διαδηλωτές που αντιδρούν στα έργα ότι χρησιμοποίησαν τα σχέδια της κυβέρνησης για να προκαλέσουν ταραχές. Ως προς τα πρωτοφανή επεισόδια, χαρακτήρισε λάθος την εκτεταμένη χρήση χημικών, αλλά διαμήνυσε πως «η αστυνομία υπήρχε, υπάρχει και θα υπάρχει στην πλατεία Ταξίμ». «Ήταν λάθος η χρήση σπρέι πιπεριού από την αστυνομία. Εντάξει. Ζήτησα από τον υπουργό Εσωτερικών να διεξάγει έρευνα. Ήταν υπερβολικό» είπε, καλώντας όμως τους διαδηλωτές να τερματίσουν τις συγκεντρώσεις .Μάλιστα,στις 3 Ιουνίου, ο Ταγίπ Ερντογάν αποχώρησε για περιοδεία στις χώρες της Βόρειας Αφρικής, παρά την έκρυθμη κατάσταση στην Τουρκία, αποκαλώντας στους διαδηλωτές εξτρεμιστές και "πλιατσικολόγους".Στις 5 Ιουνίου ο αντιπρόεδρος της κυβέρνησης είχε άκαρπες συναντήσεις με τους ακτιβιστές που πρωτοξεκίνησαν τις διαδηλώσεις.Ο πρόεδρος Αμπντουλάχ Γκιούλ, αντίθετα, υιοθέτησε πιο συναινετικό τόνο, υπερασπιζόμενος το δικαίωμα στη διαμαρτυρία ενώ παράλληλα συνέστησε ηρεμία.Επίσης, τόνισε ότι η δημοκρατία δεν είναι μόνο οι εκλογές, απαντώντας στον πρωθυπουργό.
Θύματα
Επίσημα έχουν ανακοινωθεί πέντε θάνατοι.Πάνω από 7500 άτομα έχουν τραυματιστεί,σύμφωνα με την Διεθνή Αμνηστία, εκ των οποίων περίπου 50 σε κρίσιμη κατάσταση και άλλοι με αναπνευστικά προβλήματα και με τον κίνδυνο να χάσουν την όραση τους. Ανάμεσα στους τραυματίες βρίσκεται επίσης μια τουρίστρια από την Αίγυπτο η οποία δίνει μάχη για να κρατηθεί στη ζωή έπειτα από ρίψη καπνογόνου που δέχτηκε στο κεφάλι. Ακόμα, έχει τραυματιστεί σοβαρά ένας βουλευτής και ένα φωτορεπόρτερ του Reuters κατά την διάρκεια των ταραχών.
Διεθνείς αντιδράσεις
Από την πρώτη κιόλας στιγμή ο Λευκός Οίκος παρατηρούσε με προσοχή τις εξελίξεις στην Τουρκία.Η εκπρόσωπος του Λευκού Οίκου κάλεσε όλες τις πλευρές σε «ηρεμία», υπογραμμίζοντας πως οι ειρηνικές διαμαρτυρίες είναι «τμήμα της δημοκρατικής έκφρασης». Η Ευρωπαϊκή Ένωση κατέκρινε την υπερβολική χρήση βίας από την αστυνομία.Το Βερολίνο συνέστησε αυτοσυγκράτηση ενώ κάνει λόγο για «ξεκάθαρο δικαίωμα των πολιτών στην έκφραση και το συνέρχεσθαι».Η Διεθνής Αμνηστία, από την πλευρά της, χρησιμοποίησε αρκετά βαρύτερους χαρακτηρισμούς, μιλώντας για «επαίσχυντη βία από την πλευρά των αστυνομικών».Στις 4 Ιουνίου οι Η.Π.Α. και η Γερμανία εξέδωσαν ταξιδιωτική οδηγία.
Εξωτερικοί σύνδεσμοι
Κατηγορία:Ταραχές στην Τουρκία Κατηγορία:Ιστορία της Κωνσταντινούπολης Κατηγορία:2013 Κατηγορία:Αστυνομική βία Κατηγορία:Διαδηλώσεις και διαμαρτυρίες στην Τουρκία
Πίτερ Γκάμπριελ
Ο Πίτερ Μπράιαν Γκάμπριελ (Peter Brian Gabriel, γεννήθηκε στις 13 Φεβρουαρίου 1950) είναι Άγγλος τραγουδιστής-τραγουδοποιός, μουσικός και ακτιβιστής για τα ανθρώπινα δικαιώματα.
Σταδιοδρομία
Έγινε αρχικά διάσημος ως κύριος τραγουδιστής και φλαουτίστας του progressive rock συγκροτήματος Genesis. Μετά την αποχώρησή του από τους Genesis το 1975, ο Γκάμπριελ συνέχισε με μια επιτυχημένη σόλο καριέρα, με το "Solsbury Hill" το πρώτο σινγκλ του.
Το άλμπουμ του So, του 1986, είναι το περισσότερο εμπορικά επιτυχημένο άλμπουμ του, και είναι πιστοποιημένο ως τριπλά πλατινένιο στη Μεγάλη Βρετανία και πέντε φορές πλατινένιο στις ΗΠΑ. Η μεγαλύτερη επιτυχία του άλμπουμ, το «Sledgehammer», κέρδισε ένα ρεκόρ εννέα βραβείων MTV στο MTV Video Music Awards 1987, και παραμένει το μουσικό βίντεο με τις περισσότερες προβολές στην ιστορία των MTV.
Ο Γκάμπριελ υπήρξε πρωτοπόρος της παγκόσμιας μουσικής για ένα μεγάλο μέρος της καριέρας του. Είναι συνιδρυτής του φεστιβάλ WOMAD το 1982. Συνέχισε να επικεντρώνεται στην παραγωγή και την προώθηση της παγκόσμιας μουσικής μέσω του Real World Records. Είναι, επίσης, πρωτοπόρος στις ψηφιακές μεθόδους διανομής για τη μουσική, ως συνιδρυτής του OD2, μια από τις πρώτες online υπηρεσίες download μουσικής. Ο Γκάμπριελ έχει συμμετάσχει σε πολλές ανθρωπιστικές προσπάθειες. Το 1980, κυκλοφόρησε το αντι-απαρτχάιντ single "Biko". Έχει συμμετάσχει σε αρκετές συναυλίες για όφελος των ανθρωπίνων δικαιωμάτων, συμπεριλαμβανομένης της περιοδείας Human Rights Now! της Διεθνούς Αμνηστίας το 1988, και συνίδρυσε την WITNESS, μια οργάνωση για τα ανθρώπινα δικαιώματα το 1992. Ο Γκάμπριελ ανέπτυξε την οργάνωση Οι Πρεσβύτεροι με τον Ρίτσαρντ Μπράνσον, η οποία ξεκίνησε από τον Νέλσον Μαντέλα το 2007. εναλλ.=|μικρογραφία|Ο Πίτερ Γκάμπριελ το 1975
Διακρίσεις
Ο Πίτερ Γκάμπριελ έχει κερδίσει τρία Βραβεία BRIT, κερδίζοντας το Καλύτερου Βρετανού το 1987, έξι βραβεία Γκράμι, δεκατρία MTV Video Music Awards, το πρώτο Βραβείο Πρωτοπόρου στα Μουσικά Βραβεία BT Digital, το βραβείο για Επίτευγμα Ζωής του περιοδικού Q, το βραβείο Ivor Novello για Επιτεύγματα Ζωής και το Πολικό Μουσικό Βραβείο. Είχε γίνει είδωλο BMI στα 57α ετήσια Βραβεία BMI Λονδίνο για την "επιρροή του σε γενιές δημιουργών μουσικής". Σε αναγνώριση των πολλών ετών του ακτιβισμού για τα ανθρώπινα δικαιώματα, έλαβε το βραβείο Άνθρωπος της Ειρήνης από τους βραβευθέντες με Βραβείο Νόμπελ Ειρήνης, και το περιοδικό Time ονόμασε τον Γκάμπριελ έναν από τους 100 πιο σημαντικούς ανθρώπους στον κόσμο. Το AllMusic περιέγραψε τον Γκάμπριελ ως «έναν από τους πιο φιλόδοξους, καινοτόμους μουσικούς της ροκ, καθώς και έναν από τα πιο πολιτικούς της». Εισήχθη στο Rock and Roll Hall of Fame ως μέλος των Genesis, το 2010, ακολουθούμενη από την εισαγωγή του ως σόλο καλλιτέχνη από το 2014. μικρογραφία|Ο Πίτερ Γκάμπριελ σε συναυλία στο [[Νιου Τζέρσεϊ]]
Εξωτερικοί σύνδεσμοι
Κατηγορία:Άγγλοι τραγουδιστές Κατηγορία:Άγγλοι τραγουδοποιοί Κατηγορία:Φλαουτίστες Κατηγορία:Άγγλοι ακτιβιστές Κατηγορία:Νικητές Ivor Novello Awards Κατηγορία:Άγγλοι συνθέτες μουσικής ταινιών
Ώρα στην Αλαμπάμα
Η αμερικάνικη πολιτεία Αλαμπάμα χρησιμοποιεί την Κεντρική Ζώνη Ώρας (UTC-6, θερινή -5), και χρησιμοποιεί την θερινή ώρα.
Ανεπίσημα, η πόλη Φένιξ Σίτι στην Κομητεία Ράσελ και η περιοχή γύρω από την πόλη, η Λάνετ στην κομητεία Τσάμπερς και κάποιες πόλεις στην Κομητεία Λι χρησιμοποιούν την Ανατολική Ζώνη Ώρας (UTC-5, θερινή -4).
Παραπομπές
Αλαμπαμα Ωρα
Βασίλειος Δεληγιάννης
Ο Βασίλειος Δεληγιάννης (1887 - 1945) ήταν Έλληνας δημοσιογράφος και πολιτικός.
Βιογραφία
Σπούδασε νομικά στην Αθήνα και πολέμησε στους Βαλκανικούς Πολέμους, όπου τραυματίστηκε. Πήρε μέρος στο κίνημα της Εθνικής Άμυνας. Εργάστηκε ως δημοσιογράφος και πολιτεύτηκε αρκετές φορές. Υπηρέτησε ως βουλευτής Αθηνών με το κόμμα των Φιλελευθέρων το 1928, το 1932, το  1933 και το  1936. Από τις 7 Ιουνίου 1929 ως τις 30 Νοεμβρίου 1931 ήταν υφυπουργός Οικονομικών στην κυβέρνηση Ελευθερίου Βενιζέλου.
Ήρα (ζιζάνιο)
Η ήρα λατ. (Lolium rigidum= ζιζάνιο το σκληρό) συμπεριλαμβάνεται μεταξύ των εννέα βασικών ειδών αυτού του τύπου. Η ήρα είναι μονοετές ζιζάνιο που το βρίσκουμε και ανάμεσα στο σιτάρι και τη σίκαλη από όπου προήλθε η παραβολή των ζιζανίων αλλά και η παροιμία: ξεχώρισε την ήρα από το σιτάρι.
Είδη
Κατηγορία:Αγρωστώδη
Μονή Γοργολαΐνη Ηρακλείου
Η Ιερά Μονή του Αγίου Γεωργίου του Γοργολεήμονος βρίσκεται σε υψόμετρο 500 μέτρων κοντά στο χωριό Κάτω Ασίτες, όπου υπάγεται,  και ήταν αυτή που επιβίωσε περισσότερο από τα υπόλοιπα μοναστήρια της περιοχής, κατά τις διάφορες επαναστάσεις την περίοδο της Τουρκοκρατίας.
Καθώς η μικρή μοναστική κοινότητα επιμένει να μη χρησιμοποιεί μικρόφωνα και ηλεκτροφωτισμό στην εκκλησία, οι λειτουργίες και οι εσπερινοί εδώ, διατηρούν την αυθεντικότητα του παρελθόντος. Άξιο αναφοράς είναι το παλιό ξυλόγλυπτο τέμπλο, έργο λαϊκής εκκλησιαστικής ξυλογλυπτικής του 19ου αιώνα ενώ τα παλιά κελιά έχουν αντικατασταθεί, καθώς στη μονή λειτούργησε για χρόνια κατά τη δεκαετία του 1960 η παιδική κατασκήνωση της Ιεράς Αρχιεπισκοπής Κρήτης.Το 1966 μοιράστηκε στους χωριανούς το σύνολο σχεδόν της περιουσίας της μονής,στην οποία απέμειναν μόνο λίγα κομάτια γύρω της.
Οι παλιοί κάτοικοι των Ασιτών έλεγαν ότι παλαιότερα στην θέση του μοναστηριού ήταν μια εκκλησία, ο Άγιος Νικόλαος. Η ονομασία του μοναστηριού προήλθε από μία ιστορία. Λέγεται ότι στην εκκλησία ήταν ένας άνθρωπος μία νύχτα και διψούσε πολύ. Κάποια στιγμή είδε μπροστά του ένα καβαλάρη και του έδωσε νερό. Και τότε αφού ήπιε νερό τον ρώτησε ποιος είναι και ο καβαλάρης απάντησε ο Άγιος Γεώργιος. Επειδή του πήγε γρήγορα νερό, τον ονόμασαν Άγιο Γεώργιο Γοργολαΐνη.
Στον περίβολο του μοναστηριού μπορεί να δει κανείς την προτομή του γενναίου οπλαρχηγού Φραγκιά Μαστραχά ο οποίος σε ηλικία 75 ετών, σκοτώθηκε το 1868 σε μάχη εναντίον των Τούρκων στις Ασίτες. Επίσης, στην κρήνη της μονής υπήρχε ένα μαρμάρινο λιοντάρι, από την εποχή της Ενετοκρατίας, το οποίο όμως κλάπηκε το 1990. Λέγεται μάλιστα ότι η ονομασία Γοργολαήνης προέρχεται από το γοργό γέμισμα των λαγηνιών.
Τεράστιες βελανιδιές που καλύπτουν ένα μεγάλο τμήμα του περιβόλου (δύο από τα δέντρα αυτά, ο πλάτανος και το κυπαρίσσι, έχουν κριθεί «διατηρητέα μνημεία της φύσης»). Το 2001 απεγράφη στη Μονή 1 άτομο. Το μοναστήρι έχει ανακαινισθεί το 1950.
Ιστορικά στοιχεία
Το Γοργολαΐνι διαδραμάτισε σημαντικό ρόλο στην τόνωση του θρησκευτικού και εθνικού συναισθήματος των Ασιτιανών και όχι μόνο κατά την περίοδο της Τουρκοκρατίας.Είναι ένα ένα σημαντικό μοναστήρι που υπάρχει τουλάχιστον από τα χρόνια της Ενετοκρατίας. Η αρχαιότερη μνεία της ανάγεται τον 13ο αιώνα. Ιδρυτής του φέρεται ο αρχιερέας Σίλβεστρος. Το καθολικό είναι αφιερωμένο στον άγιο Γεώργιο ο ναός του οποίου αποπερατώθηκε το 1627.
Κατά την περίοδο της Τουρκοκρατίας υπήρξε κέντρο επαναστατικών κινημάτων λόγω της θέσης της και πυρπολήθηκε από τους Τούρκους. Τον Αύγουστο του 1822 στη μονή έγινε μάχη ανάμεσα σε 5.000 επαναστάτες και 22.000 Τούρκους. Το 1830 ανοικοδομήθηκε από τον ηγούμενο Μεθόδιο και το μοναχό Νεόφυτο. Το 1866 συγκλήθηκε εκεί συνέλευση των επαναστατών από το Μιχαήλ Κόρακα. Οι Τούρκοι πληροφορήθηκαν το γεγονός και εξαπέλυσαν επίθεση, αποκρούστηκαν όμως από τους επαναστάτες και τράπηκαν σε φυγή. Το 1867, έπειτα από αιματηρή μάχη, οι αγωνιστές ηττήθηκαν και ο Κόρακας έφυγε αναγκαστικά από το μοναστήρι. Την περίοδο εκείνη σκοτώθηκε και ο οπλαρχηγός Μαστραχάς.
Βιβλιογραφία
Γ Κατηγορία:Δήμος Γοργολαΐνη Κατηγορία:Δήμος Ηρακλείου Κρήτης
Αχίλλειο Μαγνησίας
Το Αχίλλειο είναι οικισμός της Περιφερειακής Ενότητας Μαγνησίας, στην Περιφέρεια Θεσσαλίας. Διοικητικά ανήκει στην Κοινότητα Αχιλλείου, της Δημοτικής Ενότητας Πτελεού και υπάγεται στο Δήμο Αλμυρού.
Γεωγραφικές πληροφορίες
Το Αχίλλειο Μαγνησίας βρίσκεται σε υψόμετρο 14 μέτρων και έχει πληθυσμό 610 κατοίκων, σύμφωνα με την Απογραφή του 2011. Μέχρι το 1915, ονομαζόταν Καλύβια Χαμάκου.
Παραπομπές
Κατηγορία:Χωριά του νομού Μαγνησίας
Χάρτης περιοχής
<mapframe latitude="39.088502" longitude="22.846069" zoom="11" width="1000" height="375" align="center" /> Κατηγορία:Δήμος Αλμυρού
Χουάν Ραμόν Ρότσα
Ο Χουάν Ραμόν Ρότσα (ισπανικά: Juan Ramón Rocha) είναι Αργεντινός πρώην ποδοσφαιριστής γεννημένος στις 8 Μαΐου 1954 στην πόλη Σάντο Τομέ του Κορριέντες της Αργεντινής. Απέκτησε και την ελληνική υπηκοότητα μετά τη μακρόχρονη παραμονή του στην Ελλάδα. Αποτελεί το μοναδικό πρόσωπο που έχει συμμετάσχει και ως αθλητής και ως προπονητής στην ημιτελική φάση του Κυπέλλου Πρωταθλητριών με ελληνικό ποδοσφαιρικό σύλλογο. Η επί δεκαετίες επιτυχημένη παρουσία του στον Παναθηναϊκό ως παίκτης, προπονητής, τεχνικός σύμβουλος, σκάουτερ, υπεύθυνος ακαδημιών, έκανε το όνομά του ταυτόσημο με το σύλλογο και αποτελεί μια εμβληματική φυσιογνωμία και μια από τις σπουδαιότερες προσωπικότητες που υπηρέτησαν την ομάδα.
Σταδιοδρομία
Αγωνιζόταν στο χώρο του κέντρου και διακρινόταν για την επιδεξιότητα του στο χειρισμό της μπάλας, τις μεταβιβάσεις του και οργανωτικές του αρετές. Ξεκίνησε την επαγγελματική του σταδιοδρομία από τη Νιούελς Ολντ Μπόις το 1972, και κατέκτησε το Πρωτάθλημα Μετροπολιτάνο το 1974. Υπήρξε 27 φορές διεθνής με την Εθνική Αργεντινής. Υπήρξε μέλος της εθνικής Αργεντινής η οποία έμεινε στην ιστορία ως "Ομάδα Φάντασμα" - La Selección fantasma. Η συγκεκριμένη ομάδα με πολλούς αστέρες ταξίδεψε στη Βολιβία για να εγκλιματισθεί στο υψόμετρο 40 ημέρες πριν τον κρισιμότερο αγώνα για τα προκριματικά του μουντιάλ του 1974, αφέθηκε όμως στην τύχη της από την ομοσπονδία με συνέπεια να αντιμετωπίσουν οι αθλητές ακόμη και προβλήματα επιβίωσης.
Το 1975 εντοπίστηκε από τον Γκόμεζ Ντε Φαρία για λογαριασμό του Παναθηναϊκού και το Μάιο του ίδιου έτους βρέθηκε στην Ελλάδα όπου εντάχθηκε στην ομάδα του Παναθηναϊκού για έξι μήνες χωρίς ωστόσο να ολοκληρωθεί η μεταγραφή του. Παρά το ότι εντυπωσίασε σε όλες τις φιλικές αναμετρήσεις που συμμετείχε, ο Παναθηναϊκός προτίμησε να δώσει τις δύο θέσεις του ξένου παίκτη στους Γιουγκοσλάβους Μούικιτς και Τζόρτζεβιτς και να του βγάλει ελληνικό διαβατήριο, ως παιδί του Γιώργου Μπουμπλή από το Αιγάλεω ο οποίος ήταν ο πεθερός του Γκόμεζ Ντε Φαρία. Οι ελληνοποιήσεις παικτών ήταν σύνηθες φαινόμενο και είχαν καταμετρηθεί 128 εκείνη την εποχή. Η Νιουελς Ολντ Μπόις ζήτησε 50.000 δραχμές για το Ρότσα, ποσό που ο Παναθηναϊκός θεώρησε υψηλό, με συνέπεια να τον αγοράσει από τη Μπόκα Τζούνιορς το 1979 με 20.000.000 δραχμές. Το 1977 μεταγράφηκε στην κολομβιανή ομάδα Ατλέτικο Τζούνιορ. Στην Κολομβία γεννήθηκε η κόρη του. Αποτέλεσε μέλος της προεπιλογής των 40 αθλητών για το νικηφόρο μουντιάλ της Αργεντινής το 1978.
Αποκτήθηκε από τη Μπόκα Τζούνιορς το 1978 και αγωνίστηκε για μια σεζόν. Με τη Μπόκα Τζούνιορς αγωνίστηκε στον τελικό του Κόπα Λιμπερταδόρες. Στο τέλος της χρονιάς είχε γίνει ο αρχηγός της ομάδας και ο κορυφαίος παίκτης της. Η μεταγραφή του στην Μπόκα Τζούνιορς έγινε από τον εμβληματικό προπονητή για το σύλλογο Χουάν Κάρλος Λορένζο ο οποίος υποστήριξε πως ο Ρότσα τη συγκεκριμένη περίοδο ήταν ο κορυφαίος ποδοσφαιριστής της Μπόκα και το κορυφαίο δεκάρι στη χώρα. Χαρακτήρισε τη μεταγραφή του Ρότσα στην Ελλάδα ως μια από τις πιο επιτυχημένες κινήσεις του συλλόγου καθώς αγόρασαν το Ρότσα για 2 πέσος και εκτίναξαν την αξία του πουλώντας τον για εκατοντάδες χιλιάδες δολάρια.
Το Δεκέμβριο του 1979 μεταγράφηκε στον Παναθηναϊκό, όπου έπαιξε μέχρι το τέλος της καριέρας του το 1989. Αρχικά παρουσιάστηκε ως ομογενής με το όνομα Μπουμπλής, όμως υπήρξαν ενστάσεις από τον Ολυμπιακό για πλαστογραφία και για το λόγο αυτό ο Ρότσα αγωνίστηκε ως ξένος έως τη συμπλήρωση των απαιτούμενων ετών στην Ελλάδα, οπότε και απέκτησε την ελληνική υπηκοότητα. Ιδίως την περίοδο 1981-82 οι «αιώνιοι» βρέθηκαν σε μια συνεχόμενη διαμάχη για τον παίκτη. Στην υπόθεση, που κατέληξε στο Συμβούλιο της Επικρατείας, ενεπλάκησαν μάλιστα ο γενικός γραμματέας Αθλητισμού Κίμων Κουλούρης (υπέρ της θέσης του Παναθηναϊκού για την ελληνικότητα του Μπουμπλή) και ο σύμβουλος Επικρατείας και μετέπειτα υπουργός Δικαιοσύνης Γεώργιος Κουβελάκης (που αποφάνθηκε ότι δεν υπήρχε Μπουμπλής, αλλά μόνο Ρότσα).
Το πρώτο γκολ του με τον Παναθηναϊκό σημειώθηκε στο στάδιο της Τούμπας στις 9 Μαρτίου 1980 στο νικηφόρο 0-2 του Παναθηναϊκού επί του ΠΑΟΚ. Την 1η Οκτωβρίου του 1980 ο Ρότσα σημείωσε την πρώτη συμμετοχή του σε ευρωπαϊκό αγώνα στην επικράτηση του Παναθηναϊκού επί της Γιουβέντους με 4-2. Το 4ο γκολ του Παναθηναϊκού προήρθε μετά από ένα περίτεχνο συνδυασμό του με το Δεληκάρη.
Την επόμενη περίοδο ο Ρότσα άνοιξε το σκορ στο ντέρμπι με το Ολυμπιακό, στην πρεμιέρα του πρωταθλήματος ξεκινώντας με τον καλύτερο τρόπο τη χρονιά. Μεταξύ των 2 ομάδων υπήρξε όμως τεταμένο κλίμα λόγω της μεταγραφής των Γαλάκου, Κυράστα στον Παναθηναϊκό. Στις 13 Ιανουαρίου 1982, μετά την ήττα του με 3-2, από τον Παναθηναϊκό για το κύπελλο, ο Ολυμπιακός έκανε ένσταση για τη συμμετοχή του Ρότσα με συνέπεια το ΑΣΕΑΔ να ακυρώσει το δελτίο του ποδοσφαιριστή. Η απώλεια του Ρότσα και το όλο κλίμα που δημιουργήθηκε επηρέασαν αρνητικά τον Παναθηναϊκό καθώς από πρωτοπόρος του πρωταθλήματος αναδείχθηκε 2ος στο πρωτάθλημα. Επίσης στερήθηκε τις υπηρεσίες του Ρότσα από τον αγώνα μπαράζ με τον Ολυμπιακό στο Βόλο που έκρινε τον πρωταθλητή αλλά και από το νικηφόρο τελικό του Κυπέλλου Ελλάδας.
Το Δεκέμβριο του 1982 η ΕΠΟ αποφάσισε να επιτρέψει τη συμμετοχή του Ρότσα στο πρωτάθλημα και ο αθλητής επανεμφανίστηκε με τον Παναθηναϊκό στις 19 Δεκεμβρίου λίγο πριν συμπληρώσει ένα έτος εκτός γηπέδων. Την επόμενη χρονιά ο Ρότσα κατέκτησε το νταμπλ με τον Παναθηναϊκό. Ήταν 3ος σε συμμετοχές (28) με τον Παναθηναϊκό στο πρωτάθλημα και σημείωσε το πρώτο του γκολ στο Κύπελλο Ελλάδας στις 23 Μαΐου 1984 στον ημιτελικό εναντίον του Εθνικού, ενώ αγωνίστηκε ως βασικός στον τελικό.
Η περίοδος 1984-85 υπήρξε μια από τις πιο αποδοτικές στην καριέρα του στην Ελλάδα. Με την απόκτηση του Βέλιμιρ Ζάετς από τον Παναθηναϊκό ο Ρότσα συνάντησε τον ιδανικό παρτενέρ στο χώρο της μεσαίας γραμμής και οι δυο τους αποτέλεσαν ένα δίδυμο που ανέβαζε σε υψηλό επίπεδο τον αγωνιστικό ρυθμό της ομάδας. Ο Ρότσα ήταν πρώτος σε συμμετοχές στο πρωτάθλημα (30) δίχως να απουσιάσει σε κανένα αγώνα. Το γκολ του στον πρώτο ημιτελικό κυπέλλου στο 2-0 επί του ΠΑΟΚ δεν στάθηκε αρκετό για την πρόκριση. Στο Κύπελλο Πρωταθλητριών το γκολ που σημείωσε επί της Φέγενορντ στη νίκη του Παναθηναϊκού με 2-1 έδωσε την πρόκριση στις 3 Οκτωβρίου του 1984. Το ίδιο συνέβη στις 7 Νοεμβρίου του 1984 στην Βόρειο Ιρλανδία όταν με γκολ του Ρότσα ο Παναθηναϊκός μείωσε σε 3-2 και απέκτησε σκορ πρόκρισης στο αγώνα με αντίπαλο τη Λίνφιλντ που ολοκληρώθηκε με 3-3. Στον πρώτο ημιτελικό του Κυπελλου Πρωταθλητριών ενώ ο αγώνας απέναντι στη Λίβερπουλ, στο Άνφιλντ, ήταν ισόπαλος χωρίς γκολ ο διαιτητής Γιαν Κάιζερ αρνήθηκε να μετρήσει το γκολ το γκολ που σημείωσε ο Ρότσα στο 11ο λεπτό του αγώνα.
Κατά την περίοδο 1985-86 ο Ρότσα πανηγύρισε το 2ο του νταμπλ στην Ελλάδα. Στο πρωτάθλημα σημείωσε ένα από τα γκολ του στην πιο ευρεία νίκη του Παναθηναϊκού με 5-0 επί του ΠΑΟΚ. Στο Κύπελλο αγωνίστηκε στην επικράτηση με 4-0 επί του Ολυμπιακού στον τελικό. Την επόμενη περίοδο οι τραυματισμοί των Ρότσα, Ζάετς, Σαργκάνη δεν επέτρεψαν στον Παναθηναϊκό να διακριθεί.
Την αγωνιστική σεζόν 1987-88 ο Παναθηναϊκός είχε επικρατήσει στον α΄ γύρο με σκορ 1-4 επί του Ολυμπιακού και ενώ στο παιχνίδι του β΄ γύρου στις 6 Μαρτίου 1988 ο Ολυμπιακός έδειχνε ικανός να επικρατήσει προηγούμενος με 1-0, ο Ρότσα ισοφάρισε σκοράροντας για δεύτερη φορά στην καριέρα του σε ντέρμπι αιωνίων. Αγωνίστηκε επίσης ως βασικός σε όλο τον αγώνα του τελικού κυπέλλου Ελλάδας απέναντι στον Ολυμπιακό τον οποίο κέρδισε ο Παναθηαίκός στα πέναλτι με 4-3 (2-2). Στο Κύπελλο ΟΥΕΦΑ εκτέλεσε το φάουλ από το οποίο προήρθε το γκολ του Δημήτρη Σαραβάκου στο 1-0 επί της Γιουβέντους, τραυματίστηκε όμως σοβαρά στην εξέλιξη του αγώνα από αντιαθλητικό χτύπημα του Μάουρο. Αγωνίστηκε επίσης στη μεγάλη ανατροπή και πρόκριση με 5-1 επί της Χόνβεντ Βουδαπέστης που οδήγησε τον Παναθηναϊκό στον προημιτελικό της διοργάνωσης.
Η περίοδος 1988-89 ήταν η τελευταία της αθλητικής καριέρας του Χουαν Ραμόν Ρότσα. Στις 26 Οκτωβρίου 1988 αγωνίστηκε για τελευταία φορά στην Ευρώπη ενάντια στη Σρέντετς στη Σόφια. Για το πρωτάθλημα Ελλάδας αγωνίστηκε σε 20 αγώνες και σημείωσε 1 γκολ εναντίον της Δόξας Δράμας, στις 15 Ιανουαρίου του 1989, το οποίο ήταν και το τελευταίο της καριέρας του. Στις 11 Μαΐου 1989 αγωνίστηκε για τελευταία φορά στην καριέρα του και κατέκτησε το Κύπελλο Ελλάδας εναντίον του Πανιωνίου.
Προπονητής
Μετά την αποχώρησή του από τα γήπεδα ασχολήθηκε με την προπονητική, αναλαμβάνοντας τον Α.Ο. Πανηλειακός (1989-90), τον Ηλυσιακό, την Καλαμάτα και την Ξάνθη. Στις 12 Μαρτίου του 1994 ο Ίβιτσα Όσιμ απομακρύνθηκε από την τεχνική ηγεσία του Παναθηναϊκού 6 αγωνιστικές πριν το τέλος της περιόδου 1993-94 και ο Ρότσα κλήθηκε να αντικαταστήσει.
Μετά την άφιξη του Ρότσα ο Παναθηναϊκός σημείωσε 8 νίκες επικρατώντας σε όλα τα εναπομείνοντα ματς, μεταξύ των οποίων ήταν και ο τελικός κυπέλλου εναντίον της ΑΕΚ. Στους 3 πρώτους αγώνες με το Ρότσα ο Παναθηναϊκός σημείωσε ευρείες νίκες με τους Ηρακλή (3-0), Λάρισα (5-0) και Δόξα (8-0) κερδίζοντας την εμπιστοσύνη του Παναθηναϊκού που αποφάσισε να τον διατηρήσει στη θέση του. Ο Ρότσα προχώρησε σε σημαντικές αλλαγές στο αγωνιστικό πλάνο του Όσιμ, βάζοντας τη δική του σφραγίδα στην ανάμορφωσή της. Καθιέρωσε το Μπορέλι που βρισκόταν υπό αμφισβήτηση και πιθανή παραχώρηση όπως επίσης και τους Γ.Σ. Γεωργιάδη, Γ.Χ. Γεωργιάδη, Δώνη, Καπουράνη στους οποίους έδωσε διαφορετικούς ρόλους όπως συνέβη και με την τοποθέτηση του Αποστολάκη ως αμυντικό χαφ.
Πριν από την έναρξη της επόμενης περιόδου ο Παναθηναϊκός κατακτά το Σούπερ καπ τον Αύγουστο του 1994 επικρατώντας επί της ΑΕΚ με 3-0. Στο τέλος της περιόδου 1994-95 κατέκτησε και νταμπλ. Στο πρωτάθλημα τερμάτισε πρώτος με 16 βαθμούς διαφορά από το 2ο Ολυμπιακό, σημειώνοντας 83 γκολ ενώ σε επικράτησε σε 5 αγώνες σημειώνοντας 5 τέρματα και σε 2 σημειώνοντας 6. Για να φτάσει στον τελικό του κυπέλλου Ελλάδας χρειάστηκε να επικρατήσει με σκορ 2-3 επί του Ολυμπιακού στο Καραϊσκάκη. Στον τελικό κυπέλλου επικρατώντας επί της ΑΕΚ με 1-0 κατάκτησε το τρόπαιο. Έχοντας νικήσει με 3-0 κατά τη διάρκεια του πρωταθλήματος συμπλήρωσε τις 4 νίκες απέναντι στην ΑΕΚ σε ένα έτος (20/4/1994 - 19/4/1995).
Από το 2008 ανέλαβε την τεχνική ηγεσία των τμημάτων υποδομής του Παναθηναϊκού, κατακτώντας ένα πρωτάθλημα παίδων το 2009 και ένα πρωτάθλημα νέων το 2012. Στις 14-11-2012 ανέλαβε και πάλι την ομάδα ανδρών, μετά την παραίτηση του Ζεσουάλδο Φερέιρα.
Το καλοκαίρι του 2019 ανέλαβε την ομάδα του ΑΣ Θεσπρωτού Ηγουμενίτσας, η οποία αγωνίζεται στην Super League 2.
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Αργεντινοί προπονητές ποδοσφαίρου Κατηγορία:Ποδοσφαιριστές Παναθηναϊκού Κατηγορία:Προπονητές ποδοσφαίρου Α.Ο. Πανηλειακού Κατηγορία:Προπονητές ποδοσφαίρου Ηλυσιακού Κατηγορία:Προπονητές ποδοσφαίρου Παναθηναϊκού Κατηγορία:Προπονητές ποδοσφαίρου Άρη Θεσσαλονίκης Κατηγορία:Προπονητές ποδοσφαίρου Ολυμπιακού Λευκωσίας Κατηγορία:Προπονητές ποδοσφαίρου Α.Ο. Skoda Ξάνθη Κατηγορία:Αργεντινοί ποδοσφαιριστές Κατηγορία:Ποδοσφαιριστές Νιούελς Ολντ Μπόις Κατηγορία:Ποδοσφαιριστές Μπόκα Τζούνιορς Κατηγορία:Ποδοσφαιριστές Αρχεντίνος Τζούνιορς Κατηγορία:Ποδοσφαιριστές Εθνικής Αργεντινής Κατηγορία:Προπονητές ποδοσφαίρου Π.Σ. Καλαμάτας Κατηγορία:Ποδοσφαιριστές Σούπερ Λιγκ Ελλάδας Κατηγορία:Προπονητές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ξένοι προπονητές ποδοσφαίρου στην Ελλάδα Κατηγορία:Πολιτογραφημένοι πολίτες της Ελλάδας
Ατσί Μπαμπά
Το Ατσί Μπαμπά (Alçıtepe) είναι ύψωμα το οποίο επιβλέπει την Χερσόνησο της Καλλίπολης στην Τουρκία, ενώ βρίσκεται στην Επαρχία Τσανάκκαλε. Το Ατσί Μπαμπά ήταν η κύρια θέση των αμυντικών γραμμών των Οθωμανών Τούρκων το 1915 στην διάρκεια του Α΄ Παγκοσμίου Πολέμου κατά την Εκστρατεία της Καλλίπολης. Ο διοικητής του Εκστρατευτικού Σώματος Μεσογείου, Σερ Ίαν Χάμιλτον είχε θέσει την κατάληψη του Ατσί Μπαμπά ως πρώτη προτεραιότητα για την ομαλή έκβαση των επιχειρήσεων στην διάρκεια της απόβασης των Συμμάχων στο Ακρωτήριο Έλλης στις 25 Απριλίου 1915. Τέσσερις χωριστές απόπειρες έγιναν από τους Συμμάχους για την κατάληψη του Ατσί Μπαμπά και του χωριού της Κριθιάς μεταξύ Απριλίου και Ιουλίου, ωστόσο τα υψώματα παρέμειναν στα χέρια των Τούρκων για όλη την διάρκεια της εκστρατείας.
Πηγές
Κατηγορία:Γεωγραφία της Τουρκίας Κατηγορία:Α' Παγκόσμιος Πόλεμος
Ιωάννης Άγγελος της Σύρμιας
Ο Ιωάννης Άγγελος της Σύρμιας (ουγγρικά : Angelos János) (περ. 1193-1259), γνωστός και ως Καλοϊωάννης, ήταν Βυζαντινός πρίγκιπας που μετανάστευσε στην Ουγγαρία και κυβέρνησε το Δουκάτο της Σύρμιας γύρω από το 1235 μέχρι το 1254, ως υποτελής του βασιλιά Μπέλα της Ουγγαρίας, συγγενή του.
Ήταν γιος του Ισαάκιου Αγγέλου Βυζαντινού αυτοκράτορα το 1185-1195, και πάλι το 1203-1204, και της Μαργαρίτας της Ουγγαρίας, κόρη του βασιλιά Μπέλα Γ΄ της Ουγγαρίας (1172-1196) και η αδελφή του βασιλιά Έμερικ (1196-1204). Ο Ιωάννης είχε τρία μεγαλύτερα αδέλφια από τον πρώτο γάμο του πατέρα του: την Ευφροσύνη Αντζελίνα, την Ειρήνη Αγγελίνα και τον Αλέξιο, ενώ ο ίδιος είχε έναν νεότερο αδελφό τον Μανουήλ (γεν. μετά το 1195 - 1212). Η οικογένεια κατέφυγε στο ουγγρικό βασίλειιο το 1222.
Ο Ανδρέας Β΄ της Ουγγαρίας (1205-1235), ο θείος του, του έδωσε να διοικεί "την Σύρμια και πέρα", δηλαδή νότια του ποταμού Σάβα, συμπεριλαμβανομένου του Βελιγραδίου, καθώς και τις περιοχές της Μπαράνκς και Μακσό , που κυβέρνησε μέχρι το 1254.
Ο Μπέλα έπειτα διόρισε τον Ιωάννη ως κυβερνήτης της Σύρμιας και τον Ρόστισλαβ Μιχαήλοβιτς ως κυβερνήτη της Σλαβονίας, εξασφαλίζοντας τα νότια σύνορα του. Μια άλλη πηγή υποστηρίζει ότι ήταν κυνερνήτης της Σύρνιας και της Μπάτσκα από το 1230 περίπου.
Το 1221 ο Πάπας Ονώριος Α΄ απαίτησε να εξολοθρευτούν οι αιρετικοί βογόμιλοι στη Βοσνία. Ο Εφημέριος του Ανκόκιο δεν κατάφερε να μαζέψει οπαδούς στη Ραγκούζα και πέθανε. Ο Αρχιεπίσκοπος Καλόκσα πρότεινε στον Ανδρέα Β΄ της Ουγγαρίας να οδηγήσει μια σταυροφορία και ο βασιλιάς και ο πάπας του υποσχέθηκαν όλα τα εδάφη που ο ίδιος θα καθαρίσει από τους αιρετικούς. Αυτός, αντί αυτού, έδωσε 200 ασημένια νομίσματα στον Ιωάννη Άγγελο, κυβερνήτης της Σύρμια τότε, για να εκτελέσει το έργο. Ο Ιωάννης πήρε τα χρήματα, αλλά ποτέ δεν ενήργησε κατά των βογόμιλων, παρά το γεγονός ότι του το υπενθύμισε ο Πάπας Ωνόριος Γ΄ το 1227.
Πηγές
Κατηγορία:Δυναστεία των Αγγέλων Κατηγορία:Ούγγροι ευγενείς Κατηγορία:Βυζαντινοί του 13ου αιώνα
Ιάκωβος Ρίζος Ραγκαβής
Ο Ιάκωβος Ρίζος Ραγκαβής ήταν Έλληνας λόγιος του 19ου αιώνα.
Βιογραφικά στοιχεία
Γεννήθηκε στην Κωνσταντινούπολη το 1779. Η καταγωγή του ήταν από ιστορική οικογένεια. Πατέρας του ήταν ο Γεώργιος, γιος του Ιακώβου, και εγγονός του Εμμανουήλ, του λεγόμενου Μανέ. Προπάππος του ήταν ο Ανδρόνικος, μεγάλος Ρήτορας του Πατριαρχείου, για τον οποίο ο Καντεμίριος λέει «εκ του ευγενούς οίκου των Ραγκαβή» (« de la noble famille des Rangabé »), εννοώντας προφανώς τους απόγονους του Βυζαντινού Αυτοκράτορα του 10ου αιώνα που είχε ιδρύσει στην Αθήνα την εκκλησία του Αγίου Νικολάου του Ραγκαβή.
Μητέρα του Ιακώβου ήταν η Φαναριώτισσα Ραλού, αδελφή του ηγεμόνα «Αλέκο Βόδα», Αλέξανδρου Σούτσου.
Ο Ιάκωβος δέχτηκε άριστη ανατροφή και μόρφωση ελληνική. Έμαθε Γαλλικά και πολλές Ασιατικές γλώσσες, Τούρκικα, Πέρσικα, και Αραβικά. Ακολούθησε τον θείο του ηγεμόνα Σούτσο με βαθμό Κομίσσου. Επέστρεψε στην Κωνσταντινούπολη και παντρεύτηκε την Ζωή Λαπόθου, θυγατέρα προύχοντα της Θεσσαλίας που είχε εγκατασταθεί στην Κωνσταντινούπολη.
Όταν ο Αλέκο Βόδας ξανά κλήθηκε να ηγεμονεύσει στην Βλαχία, ο Ιωάννης παρέμεινε ένα χρόνο στην Κωνσταντινούπολη ως επιτετραμένος αντιπρόσωπός του (Καπού κεχαγιάς) και κατόπιν πήγε και αυτός στην Βλαχία, όπου διορίστηκε αρχικά Ποστέλνικος και μετά Σπαθάριος, τα δυό τότε ανώτατα αξιώματα στην Δακία.